# Csíkszenttamás

### A Wikipédiából, a szabad lexikonból.

Csíkszenttamás (románul Tomeşti): falu a mai Romániában Hargita megyében. Közigazgatásilag Karcfalvához tartozik.

## [szerkesztés] Fekvése

Csíkszeredától 22 km-re északra a Bábassz és Szádok-patakának Oltba ömlésénél fekszik.

## [szerkesztés] Története

1333-ban Sancto Toma néven említik először. Az Áprád-kori faluból csak egykori gótikus temploma tornyának romja a Csonkatorony maradt meg a mai falutól 2-3 km-re feljebb. A templomot 1725-ben bontották le, egykor várfal övezte. A plébánia kertjében 1725-ben az Aba család kápolnája állott a Sarlós Boldogasszonynak szentelve. Azóta elpusztult. 1910-ben 2791, kizárólag magyar lakosa volt. A trianoni békeszerződésig Csík vármegye Felcsíki járásához tartozott. 1992-ben 2770 lakosából 4 kivételével mind magyarok.

## [szerkesztés] Látnivalók

- Barokk római katolikus templom 1778-ban épült. A templomban több, a régi 15. századi templomból átmentett műkincs van. Legnevezetessebikük a 15 .század derekán készített Csíkszenttamási Madonna. A templomot erődfal övezi.
- A templom dombjának alján található a Feneketlen-tó, melyet melegvizű forrás táplál.
- A falu közelében egy dombot Balaskó-várának neveznek, de a várnak már nyoma sincsen.
- A Sándor család 1592-ben építtetett Szent Anna kápolnája a falutól nyugatra emelkedö dombon áll, 1861-ben építették újjá.
- A templomrom közelében a Cárina nevű helyen az Abaffyak 17. századi kétbástyás kastélyának alapjait tárták fel.

A lap eredeti címe "http://hu.wikipedia.org../../../c/s/%C3%AD/Cs%C3%ADkszenttam%C3%A1s.html"

Kategória: Hargita megye települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Esperanto
- Nederlands
- Română